ස්ට්‍රොම්බර්ගේ මෝර තටාකය සහ වැඩිමනත් දිය යට දර්ශන රූගත කෙරුණේ බහමාස්හි දී.ජේම්ස් බොන්ඩ් චිත්‍රපට සඳහාම වෙන් වූ ‘007 වේදිකාව‘ නමින් නව දර්ශන තලයක් කෙන් ඇඩම් ගේ සැලසුම අනුව පයින්වුඩ් චිත්‍රාගාරය තුළ ඉදිකෙරුණේ මේ චිත්‍රපටය සඳහායි.ස්ට්‍රොම්බර්ග් ගේ දිය යට ජනාවාස දර්ශන රූගත කෙරුණේ මෙය තුළයි. 1976 මාර්තුවේ දී ඉදිකිරීම් ඇරඹුන මෙහි ජල තටාකය පමණක් වතුර ගැලුම් 1,200000 ක ධාරිතාවකින් යුක්ත විය.මෙම දර්ශන තලය විවෘත කරන ලද්දේ හිටපු බ්‍රිතාන්‍ය අග්‍රාමාත්‍ය හැරල්ඩ් විල්සන් විසිනි.